Pyron a Zenon
Material: papyrus
Place: Arsinoites
Categories: Brief (privat)
Pyron an Zenon
Geschäftliches
Lieferung
Weizen
Gerste
Anforderung von Quittungen
weitere Aufträge
Ζήνωνι χαίρειν Πύρων. καλῶς ποιήσεις 
περὶ τοῦ σίτου οὗ ἔχομεν ἐν τῶι λβ  τὰς 
φ  τῆς κριθῆς ἀνθʼ ὧν ἀπηργάζμεθα ἀώιλια 
διὰ Πετεχῶντος ἐμβαλὼν ἀντιδιαγραφήν, ἵνα μὴ 
ὀφείλωμεν ἀποδεδωκότες, καὶ περὶ τῶν ἐν τῶι 
λδ  πυ  μ καὶ κρ  ρν, περὶ ὧν Μηνόδωρος ὁ ἀδελφὸς 
πρεσβεύσας ἀνήγγελεν ἡμῖν ἀφεικέναι σε ἡμᾶς, 
ὡσαύτως οἰκονομίαν προσαγαγών, ἵνα μὴ ὀφείλωμεν. 
καὶ εἰς τὸ λοιπὸν δέ, ἵνα μὴ ἐνοχλῶμέν σε περὶ σιταρίου, 
καλῶς ποιήσεις φροντίσας ὅπως ἀπό γε τούτου τοῦ 
ἔτους ληφθῇ ἡμῖν γήιδιον διὰ σοῦ εἰς ὃ χορηγήσεις 
ἡμῖν τὸν πρῶτον σπόρον, ὅπως δυνώμεθα διευσχη
μονεῖν· ἀπὸ μὲγ γὰρ τῶν β  ὧν λαμβάνω, οὐθέν μοι 
περιλείπεται. χωρὶς γὰρ τῶν παρά σού μοι δεδο
μένων γραμματέων ἄλλον ἕνα  παρατρέφω 
καὶ δίδωμι πυ  α 𐅵 χαλκοῦ  γ ἐλαίου κο β ἱματισμὸν  ι· 
καὶ Ἑρμολάωι προσδίδωμι κατὰ μῆνα ἐλαίου κο β 
καὶ εἰς ἱματισμὸν ὃ οὐδὲ σὺ αὐτὸς ἀγνοεῖς, χωρὶς 
τῶν καθʼ ἡμέραν ἀνηλωμάτων. 
καὶ εἰς τὸν κατάπλουν δέ, ὅπως μὴ τελέως αἰσχρῶς 
καταπλέωμεν, ἐάν σοι δοκῇ, εὐχαριστήσας ἡμῖν 
καὶ προδοὺς εἰς συναγορασμὸν μήκωνος  ρν ἧς σὺ 
διαθήσει ἡμῖν μετὰ τῆς αὑτοῦ, καὶ εἰς σιτα
ρίου παράθεσιν  ρ ἃς κομιεῖ ἐκ τῆς τιμῆς 
τῆς μήκωνος. 
εὐτύχει.